Den rekordstore "superpulje" i det fællesnordiske Onsdags Lotto blev nemlig ikke udløst onsdag og kommer dermed på spil igen i næste uge. Her vil puljen samtidig være vokset fra de nuværende 111 millioner kroner til 117 millioner, oplyser Danske Spil. Fraværet af den helt store gevinst skyldes, at ingen af de seks udtrukne vindertal matchede aftenens "supertal". Før dette sker, bliver superpuljen ikke udløst. Puljen har ikke været udløst siden uge 19 i år og har dermed haft over et halvt år til at vokse til rekordstørrelse.

Opsummering:
Nordiske spillefugle får endnu en uge til at drømme om den helt store gevinst. Lottopuljen blev onsdag ikke udløst, og er nu vokset fra 111 til 117 millioner kroner. 